**Iktatószám……./……**/SZF

# Használati Szerződés

amely egyrészről

 a **Nemzeti Népegészségügyi Központ** (székhelye: 1097 Budapest Albert Flórián út 2-6., törzskönyvi azonosító száma: 598789, adószáma: 15598787-2-43) képviseletében eljáró Dr. Müller Cecília országos tisztifőorvos, mint használatba adó (a továbbiakban: „**Használatba adó**”)

másrészről

**„…”** (székhelye: „…”, bejegyzési száma: „…”, adószáma: „…”) képviseletében eljáró „…” (törvényes képviselő tisztségének megjelölése), mint használó (a továbbiakban „**Használó**”, együttesen „**Szerződő Felek**”) között jött létre az alábbi feltételekkel, a megjelölt helyen és napon:

**Preambulum**

A Magyar Államkincstár Törzskönyvi Nyilvántartási Osztálya 49441-5/2018/PKF szám alatt tartja nyilván a Nemzeti Népegészségügyi Központ hatályos alapító okiratát.

Az alapító okirat 4.1. pontja a Nemzeti Népegészségügyi Központ közfeladatai között az alábbiakat tartalmazza:

„*Ellátja az egészségügyi hatósági és igazgatási tevékenységről szóló 1991. évi XI. törvényben, az egészségügyről szóló 1997. évi CLIV. törvényben, az egészségügyi ellátórendszer fejlesztéséről szóló 2006. évi CXXXII. törvényben, a fővárosi és megyei kormányhivatal, valamint a járási 3 (fővárosi kerületi) hivatal népegészségügyi feladatai ellátásáról, továbbá az egészségügyi államigazgatási szerv kijelöléséről szóló 385/2016. (XII. 2.) Korm. rendeletben, és a végrehajtásukra kiadott külön jogszabályokban foglalt népegészségügyi célok megvalósítása érdekében a közegészségügyi (különösen a környezet- és település-egészségügy – ideértve a gyógyfürdőügyet is –, élelmezés-egészségügy, táplálkozás-egészségügy, sugáregészségügy, kozmetikai termékek egészségügyi megfelelősége, kémiai biztonság, gyermek- és ifjúságügy), a járványügyi (fertőzőjárvány-ügy), az egészségfejlesztési (egészségvédelem, egészségnevelés és egészségmegőrzés, népegészségügyi szűrések szervezése és koordinálása, egészségmonitorozás, beleértve a nem fertőző betegségek epidemiológiáját, az egészséghatás-értékelést), a munkaegészségügyi (munkahigiénés és foglalkozás-egészségügyi), az egészségügyi igazgatási tevékenységek irányítását, koordinálását és felügyeletét, valamint az egészségügyi ellátás felügyeletét, a hozzá telepített feladat- és hatáskörök alapján*.”

A fejezeti kezelésű előirányzatok és központi kezelésű előirányzatok kezeléséről és felhasználásáról szóló 58/2015. (XII. 30.) EMMI rendelet 1. melléklete [az 58/2015. (XII. 30.) EMMI rendelethez – XX. Emberi Erőforrások Minisztériuma 2019. évi fejezeti kezelésű kiadási előirányzatainak feladatterve] – többek között – az alábbi rendelkezést tartalmazza:

„*Nemzeti Népegészségügyi Stratégiával összefüggő feladatok Az előirányzat felhasználásának célja a Nemzeti Népegészségügyi Stratégiához kapcsolódó egészségügyi ágazati szakpolitikai program 2017. és 2018. évre vonatkozó intézkedései I. üteméről szóló 1234/2017. (IV. 28.) Korm. határozatban megfogalmazott, a Nemzeti Népegészségügyi Stratégiához kapcsolódó egészségügyi ágazati szakpolitikai program 2018. évre vonatkozó intézkedéseinek megvalósítása, az alábbi programok mentén:*

*a) „Helybe visszük a szűrővizsgálatokat” program …*” [a továbbiakban „**Szűrőprogram**”]

Szerződő Felek a Szűrőprogram sikeres megvalósítása érdekében jelen szerződésben határozzák meg szakmai együttműködésük részletes szabályait és az ellátandó feladatokat, ezért a mai naptól szeptember 30. napjáig az alábbi feltételekkel használati szerződést kötnek egymással.

**I. Használat tárgya**

1. Használatba adó a Preambulumban írt Szűrőprogram szakszerű megvalósítása érdekében Használó kizárólagos ingyenes használatában adja - a jelen szerződés 2. számú elválaszthatatlan mellékletében megjelölt általános vizsgálóbuszt az ott felsorolt program kapcsán- (a továbbiakban „**Vizsgálóbusz**”) 2020. ….. havának ... illetve …… havának . napjára a Nógrád Megyei Kormányhivatal szakmai programjainak megvalósítása érdekében.
2. Használatba adó a Vizsgálóbuszt ingyenesen bocsátja a Használó rendelkezésére, ugyanakkor Szerződő Felek megállapodnak abban, hogy a használat ideje alatt a Vizsgálóbusz használatával járó minden költséget kizárólagosan Használó viseli.
3. Szerződő Felek megállapodnak abban, hogy Használó köteles a Vizsgálóbuszban elhelyezett eszközöket és berendezéseket fokozott gondossággal kezelni.

**II. Birtokba bocsátás**

1. Szerződő Felek rögzítik, hogy Használó a Vizsgálóbuszt a jelen szerződés 2. számú elválaszthatatlan mellékletében foglalt átadás-átvételi jegyzőkönyv alapján veszi birtokba.
2. Használatba adó feltétlen szavatosságot vállal a Vizsgálóbusz zavartalan használatáért, szavatol továbbá azért, hogy a Vizsgálóbusz a jelen szerződés szerinti használatra alkalmas.
3. Használó tudomásul veszi, hogy a Vizsgálóbusz birtokbavételére kizárólag akkor válik jogosulttá, ha a Használatba adó képviselőjének hitelt érdemlően igazolja, hogy saját jogon rendelkezik az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003. (VII. 15.) Korm. rendelet[[1]](#footnote-1) 2. §-ának (1) bekezdése m) pontjában és 7. §-a (9) bekezdésében írt mozgó egészségügyi szolgáltatásra jogerős működési engedéllyel, vagy olyan közreműködőt vesz igénybe, aki rendelkezik ilyen egészségügyi szolgáltatásra irányuló jogerős engedéllyel (Használó képviselője mindkét esetben köteles Használatba adó képviselőjének átadni a működési engedély másolati példányát).

**III. Használati feltételek, szakmai program megvalósítása**

1. Szerződő Felek e fejezetben szabályozzák a Vizsgálóbusz működtetésével kapcsolatos használati és szakmai szabályokat.
2. Használó a Vizsgálóbuszt csak és kizárólag a Nemzeti Népegészségügyi Központ Szűrési Koordinációs Főosztályára előzetesen írásban benyújtott, szakmai program (a továbbiakban „**Szakmai Program**”) megvalósítása céljából használhatja. Használó a Vizsgálóbusz használatát másnak nem jogosult átengedni. Nem minősül tiltott átengedésnek a II. Fejezet 6. pontjában foglalt egészségügyi szolgáltatóval való együttműködés.

8.1. A Szakmai Program megvalósításával kapcsolatban Használatba adó feladatai:

* biztosítja a Vizsgálóbuszt a 8.3 pontban meghatározott helyszínen és időtartamban;
* a Vizsgálóbuszt a gépkocsivezető a helyszínen beüzemeli, a Szakmai Program ideje alatt műszaki- technikai segítséget nyújt a Használónak, illetőleg az egészségügyi szolgáltatónak;
* A gépkocsivezető a Szakmai Program megkezdését megelőzően 30 (harminc) perccel a 8.3. pontban meghatározott helyszínre érkezik és a Szakmai Program időtartama alatt mindvégig a helyszínen tartózkodik.

 8.2. Használó feladatai a Szakmai Program megvalósításával kapcsolatban:

* a „Helybe visszük a szűrővizsgálatokat” programhoz illeszkedő Szakmai Program megvalósítása,
* a szűrések és egyéb egészségügyi szolgáltatások ellátásához megfelelő szakképzettséggel rendelkező egészségügyi személyzet (egészségügyi szolgáltató) biztosítása (II.6. pont),
* Használó vállalja, hogy a Vizsgálóbuszt, az abban elhelyezett eszközöket és berendezéseket a jelen szerződésben meghatározott célra, rendeltetésszerűen használja. Használó vállalja továbbá, hogy a használati jogviszony teljes tartama alatt gondoskodik a Vizsgálóbusz takarításáról, a rendeltetésszerű használatához szükséges karbantartásról, és viseli annak költségeit.
* Használó tudomásul veszi, hogy a Szakmai Program megvalósításában közreműködő egészségügyi személyzet az átvett eszközöket köteles a Szakmai Program befejezésével egyidejűleg (illetőleg a Használatba adó által kijelölt időpontban) hiánytalanul, az átadás-átvétel időpontjában meglévő állapotban a buszvezetőnek visszaszolgáltatni.
* Használó tudomásul veszi, hogy saját költségén köteles gondoskodni a Vizsgálóbusz működtetése során keletkező veszélyes hulladék elszállításáról.

**IV. Használat ellenőrzése**

1. Jelen Szerződés rendelkezései nem akadályozzák meg Használatba adót abban, hogy a jogszerű használatot bármikor (a szakmai program megzavarása nélkül) ellenőrizhesse.
2. Használó köteles Használatba adót értesíteni a Vizsgálóbuszban keletkezett minden olyan kárról, amelyről tudomással bír, vagy ilyen információk birtokába jut, és köteles a kárenyhítés érdekében megtenni a szükséges intézkedéseket.
3. Amennyiben Szerződő Felek képviselői a visszaszolgáltatás időpontjában (a Szakmai Program befejezésekor), a szerződés megszűnésével egyidejűleg megállapítják, hogy a Vizsgálóbusz, illetőleg az abban elhelyezett eszközök és/vagy berendezések megrongálódtak, akkor Használó köteles az így bekövetkezett károkért teljeskörűen helytállni.
4. A jelen szerződés II. Fejezete 6. pontja második fordulatában foglalt esetben (Használó a Vizsgálóbusz működtetését egészségügyi szolgáltató közreműködésével valósítja meg), Használó és az egészségügyi szolgáltató egyetemlegesen felelősek az okozott károk megtérítéséért.

**V. A szerződés megszűnése, felmondási szabályok**

1. Jelen szerződés a Polgári Törvénykönyvről szóló 2013. évi V. törvény („**Ptk**.”) vonatkozó rendelkezéseiben szabályozott felmondási okok alapján szüntethető meg, illetőleg a határozott idő elteltével automatikusan, minden további intézkedés nélkül megszűnik.
2. A jelen használati szerződés az alábbi esetekben szűnik meg:
* Szerződő Felek a szerződést közös megegyezéssel megszüntetik;
* a Vizsgálóbusz megsemmisül;
* Szerződő Felek bármelyike azonnali hatállyal felmondja a 15. és 16. pontban foglalt okok alapján;
* Használó nem biztosítja a II.6. pontban foglalt feltételeket (egészségügyi szolgáltatói engedély, közreműködő egészségügyi szolgáltató).
1. Használatba adónak joga van egyoldalúan és azonnal hatállyal felmondani a Használati Szerződést abban az esetben, ha Használó
* a Vizsgálóbuszt, illetőleg az abban elhelyezett eszközöket és berendezési tárgyakat nem rendeltetésszerűen használja, azokban kárt okoz,
* az 1. számú elválaszthatatlan mellékletben előírtaktól eltérően használja a Vizsgálóbuszt, illetőleg az abban elhelyezett eszközöket és berendezési tárgyakat,
* nem teljesíti a Nemzeti Népegészségügyi Központ Szűrési Koordinációs Főosztályára előzetesen írásban benyújtott, szakmai programot (7. pont),
* egyébként olyan magatartást tanúsít, mely a jelen szerződés fenntartását lehetetlenné teszi,
* a II.6. pontban foglalt feltételeket nem biztosítja.
1. Használó jogosult a jelen Használati Szerződést egyoldalúan és azonnali hatállyal felmondani különösen abban az esetben, ha a Használatba adó
* nem biztosítja a Használó számára a Vizsgálóbusz zavartalan használatát,
* egyébként olyan magatartást tanúsít, mely a szerződés fenntartását lehetetlenné teszi.
1. A használati jogviszony megszűnésekor az 1. számú elválaszthatatlan mellékletben foglalt tartalommal átadás-átvétel jegyzőkönyvet kell készíteni. Használó a Vizsgálóbuszt az átvétel időpontjának megfelelő állapotban köteles visszaadni Használatba adó képviselőjének, amilyen körülmények között és állapotban átvette.

**IV. Keletkezett adatok felhasználási köre, kommunikáció**

1. Az ellátás során keletkezett adatokat, vizsgálati eredményeket deperszonalizáltan tudományos és oktatási célból mindkét fél szabadon felhasználhatja.
2. Az Intézmény a programmal kapcsolatos információkat saját kommunikációs csatornáin megjeleníttetheti, közölheti.

**V. Kapcsolattartás szabályai**

1. Szerződő Felek a Szerződés teljesítésével kapcsolatos ügyintézésre és kapcsolattartásra az alábbi személyeket jelölik ki:

|  |  |
| --- | --- |
| **Használatba adó részéről** | **Használó részéről** |
| Név: Belinszkyné Szeles Edina | Név:  |
| Cím: 1097 Budapest Albert Flórián út 2-6. | Cím:  |
| Telefon: 06 30 433 9063 | Telefon:  |
| E-mail cím: szeles.edina@nnk.gov.hu | E-mail cím:  |

1. Szerződő Felek a kapcsolattartó személyek változásáról írásban értesítik egymást, amely nem igényli jelen megállapodás módosítását.

**VII. Vegyes-és zárórendelkezések**

1. Szerződő Felek a jelen szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan, az Infotv., valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.
2. Szerződő Felek rögzítik továbbá, hogy a jelen szerződéses együttműködés során személyes adatokat csak és kizárólag a jelen szerződés teljesítéséhez szükséges mértékben kezelnek a másik Szerződő Fél munkavállalóiról, közreműködőikről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, Szolgáltatóik, illetve teljesítési segédeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat az Infotv. keretei között teszik hozzáférhetővé. Szerződő Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.
3. Szerződő Felek egybehangzóan rögzítik, hogy a GDPR 5. cikk (1) bekezdés b) pontja alapján kifejezetten jogszerűnek tekintik mindazon személyes adataiknak a másik Szerződő Fél általi kezelését, amely célból és mértékben ez az adatkezelés a jelen szerződés teljesítéséhez a másik Szerződő Félnek szükséges.
4. Szerződő Felek ugyanakkor tudomásul veszik egyrészt, hogy a költségvetési pénzeszközök felhasználásának ellenőrzéséről szóló 2190/2002. (VI. 21.) Kormányhatározat szerint az Állami Számvevőszék, illetve a Kormányzati Ellenőrzési Hivatal is jogosult ellenőrizni a rendelkezésükre bocsátott költségvetési pénzeszközök szerződésszerű felhasználását, másrészről, másrészről, az információs önrendelkezési jogról és az információszabadságról szóló 2011. évi CXII. törvény 26-27. §-a, valamint a Polgári Törvénykönyvről szóló 2013. évi V. törvény 2:47.§ -a alapján a szerződés tartalmáról való tájékoztatást nem lehet megtagadni üzleti titok címén.
5. Szerződő Felek jelen szerződésből eredő esetleges jogvitáikat elsősorban tárgyalásos úton rendezik. Szerződő Felek a Polgári Perrendtartásról szóló 2016. évi CXXX. törvény („Pp.”) vonatkozó rendelkezései alapján megállapodnak abban, hogy a Szerződésből eredő vitáik kapcsán alávetik magukat a Vevő mindenkori székhelye szerinti bíróság illetékességének.
6. A jelen szerződés a mellékleteivel együtt 8 (nyolc) lapból álló, 4 (négy) eredeti példányban készült, amelyből 3 (három) példány Használatba adót, 2 (kettő) példány Használót illeti meg.

 Alulírott Szerződő Felek jelen szerződést elolvastuk, tartalmát együttesen értelmeztük, s azt, mint akaratunkkal mindenben megegyező jognyilatkozatot, helybenhagyó hatállyal írtuk alá.

Budapest, 2020. „…” havának „…”. napján

…………………………………………………… …………………………………………

Használatba adó Használó

Mellékletek:

**1. számú melléklet**

Átadás-átvételi jegyzőkönyv

**2. számú melléklet**

Szakmai Program pontos megjelölése

1. E rendelet alkalmazásában

2. § (1) m) mozgó egészségügyi szolgáltatás: az egészségügyi szolgáltató által nem helyhez kötötten, külön erre a célra kialakított, a tárgyi feltételeket magába foglaló engedélyezett járművel rendszeresen nyújtott egészségügyi szolgáltatás;

7. § (9) Változó helyszínen végzett és mozgó egészségügyi szolgáltatás esetén a szolgáltató a székhelyétől vagy telephelyétől eltérő helyszínen végzett tevékenységét 5 nappal korábban írásban köteles bejelenteni a helyszín szerinti járási hivatalnak, amely jogosult helyszíni ellenőrzést tartani. [↑](#footnote-ref-1)